ประกาศเจ้าพนักงานจราจรจังหวัดสตูล เรื่อง กำหนดอัตราความเร็วของรถในทาง ในเขตเทศบาลเมืองสตูล อำเภอเมืองสตูล และเขตเทศบาลตำบลกำแพง อำเภอละงู จังหวัดสตูล
ประกาศเจ้าพนักงานจราจรจังหวัดสตูล
ประกาศเจ้าพนักงานจราจรจังหวัดสตูล
เรื่อง
กำหนดอัตราความเร็วของรถในทาง ในเขตเทศบาลเมืองสตูล อำเภอเมืองสตูล
และเขตเทศบาลตำบลกำแพง
อำเภอละงู จังหวัดสตูล
 

ด้วย คณะอนุกรรมการจัดระบบการจราจรทางบกจังหวัดสตูล
ได้ประชุมเมื่อวันที่ ๒๑ เมษายน ๒๕๖๐ มีมติคัดเลือกถนนที่มีความเสี่ยงต่อการเกิดอุบัติเหตุในจังหวัดสตูล
จำนวน ๒ สายทาง ได้แก่ ถนนสตูลธานี เขตเทศบาลเมืองสตูล อำเภอเมืองสตูล
และถนนสายละงู  ทุ่งหว้า เขตเทศบาลตำบลกำแพง อำเภอละงู
เพื่อกำหนดความเร็วที่เหมาะสมกับพื้นที่ชุมชนและให้ติดตั้งป้ายจำกัดความเร็วที่ได้ผ่านความเห็นชอบจากคณะอนุกรรมการจัดระบบการจัดการจราจรทางบกจังหวัดสตูล
ให้เป็นถนนต้นแบบนำร่องของจังหวัดสตูล
ในการควบคุมความเร็วของรถแต่ละประเภทไม่เกินอัตราความเร็วตามที่คณะอนุกรรมการจัดระบบการจราจรทางบกของจังหวัดสตูล
กำหนด

ฉะนั้น เพื่อความปลอดภัยของผู้ใช้รถใช้ถนนและลดความเสี่ยงต่อการเกิดอุบัติเหตุ
อาศัยอำนาจตามความในมาตรา ๑๓๙ (๖) แห่งพระราชบัญญัติจราจรทางบก
พ.ศ. ๒๕๒๒ และคำสั่งกระทรวงมหาดไทยที่ ๕๒๙/๒๕๕๕ ลงวันที่ ๗
กันยายน ๒๕๕๕ เรื่อง แต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒
จึงออกประกาศเจ้าพนักงานจราจรจังหวัดสตูล ดังนี้

ข้อ ๑ กำหนดอัตราความเร็วของรถแต่ละประเภทในทาง
เขตเทศบาลเมืองสตูล ถนนสตูลธานี ซึ่งเป็นถนนแบบ ๔ ช่องจราจร ตั้งแต่สะพานตายาย
ถึงสามแยกเสามังกร ระยะทาง ๑.๙๙๐ กิโลเมตร ดังต่อไปนี้
(๑) สำหรับรถบรรทุกที่มีน้ำหนักรถ รวมทั้งน้ำหนักบรรทุกเกิน
๑,๒๐๐ กิโลกรัม หรือรถบรรทุกโดยสาร ให้ใช้ความเร็วไม่เกิน ๕๐
กิโลเมตรต่อชั่วโมง
(๒) สำหรับรถยนต์อื่น นอกจากที่ระบุใน (๑) ขณะที่ลากจูงรถพ่วง รถยนต์บรรทุกที่มีน้ำหนักรถรวมทั้งน้ำหนักบรรทุกเกิน ๑,๒๐๐ กิโลกรัม หรือรถยนต์สามล้อ ให้ใช้ความเร็วไม่เกิน ๔๕ กิโลเมตรต่อชั่วโมง
(๓) สำหรับรถยนต์อื่น นอกจากที่ระบุใน (๑) และ (๒) หรือรถจักรยานยนต์ ให้ใช้ความเร็วไม่เกิน ๕๐
กิโลเมตรต่อชั่วโมง

ข้อ ๒ กำหนดอัตราความเร็วของรถแต่ละประเภทในทาง
เขตเทศบาลตำบลกำแพง ถนนสายละงู - ทุ่งหว้า ซึ่งเป็นถนนแบบ ๒ ช่องจราจร
ตั้งแต่สี่แยกไฟแดงธนาคารกรุงเทพ สาขาละงู ถึงบริเวณหน้าตลาดพรหมวิจิตร ระยะทาง ๗๓๑
เมตร ดังต่อไปนี้
(๑) สำหรับรถบรรทุกที่มีน้ำหนักรถ
รวมทั้งน้ำหนักบรรทุกเกิน ๑,๒๐๐ กิโลกรัม หรือรถบรรทุกโดยสารให้ใช้ความเร็วไม่เกิน
๔๐ กิโลเมตรต่อชั่วโมง
(๒) สำหรับรถยนต์อื่น
นอกจากที่ระบุใน (๑) ขณะที่ลากจูงรถพ่วง
รถยนต์บรรทุกที่มีน้ำหนักรถรวมทั้งน้ำหนักบรรทุกเกิน ๑,๒๐๐
กิโลกรัม หรือรถยนต์สามล้อ ให้ใช้ความเร็วไม่เกิน ๔๐ กิโลเมตรต่อชั่วโมง
(๓) สำหรับรถยนต์อื่น
นอกจากที่ระบุใน (๑) และ (๒) หรือรถจักรยานยนต์ให้ใช้ความเร็วไม่เกิน
๔๐ กิโลเมตรต่อชั่วโมง

ข้อ ๓[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๔ ข้อบังคับ ประกาศ
ระเบียบใด ที่ขัดหรือแย้งกับประกาศฉบับนี้ ให้ยกเลิกการบังคับใช้เป็นการชั่วคราว
โดยให้ใช้ประกาศฉบับนี้แทน


ประกาศ
ณ วันที่ ๒๖ กรกฎาคม พ.ศ. ๒๕๖๐
พลตำรวจตรี
ทัตธงสักก์ ภู่พันธัชสีห์
ผู้บังคับการตำรวจภูธรจังหวัดสตูล/
เจ้าพนักงานจราจรจังหวัดสตูล







พรวิภา/อัญชลี/จัดทำ
๗ กันยายน ๒๕๖๐

ปริญสินีย์/ตรวจ
๓๐ ตุลาคม ๒๕๖๐













[๑] ราชกิจจานุเบกษา
เล่ม ๑๓๔/ตอนพิเศษ ๒๑๙ ง/หน้า ๑๖/๕ กันยายน ๒๕๖๐